**Ultimul Romantic**

*Stefan Doroftei Doimaneanu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ultimul romantic

Oare mai iubește cineva

Măcar ceva, întru-câtva ?

Măcar pe acest crin,

Fermecător, sublim,

Ce cântă-n nopți

Cu glas divin ?

Sau chiar pe-această frunză

Moartă-n drum,

Călcată-n goană

Și de savant

Și de nebun ?

Va mai dori vreodată un pedant,

Ce uneori mai este şi galant,

Să afle din ce cauze

O floare a murit

Devreme-n primăvara ei,

Sau chiar

În miezul verii cel torid,

Sau în final de toamnă criminal;

Cine-a ucis-o în final ?

Un răsărit de soare-n dimineți,

Sau un apus pe zare prin nămeţi

Mai fascinează,

Şi mai răscoleşte

Miracolul din frumuseți ?

Un nor rătăcitor pe bolta înstelată

Ce pare doar o pată pe ia,

Cu aștrii înflorată

Prin care raze și săgeți lunare

Pătrund cu teamă, tresărind

Și în priviri

Picturi halucinante zămislind,

Mai leagă noi iubiri ?

Mai este cineva un ,,eu”

Aşa, un fir răzleţ de astru-n apogeu

Să se înţepe uneori îm mare

Când veşnicia-l pedepseşte

Răpindu-i cerul

Din infinita lui cărare?

Rămas-am numai eu

Înfăşurat în ploaie şi în curcubeu

Să redescopăr

Fruntea aburindă-a norilor,

Să-l spăl pe ochi pe soare

Cu roua rece-a zorilor

Când se trezeşte somnoros din mare?

Rămas-am numai eu,

Să mă revăd la matineu

Când mă scufund adânc

În ochii semenilor mei

Şi scot minunile ascunse

Din codrii sufletelor lor

Fără să îmi doresc să fiu un corifeu ?